The Minister for Road, Transport, Highways & Shipping Shri Nitin Gadkari, during his visit to Kerala on 26 September, 2016, reviewed the performance and future expansion plans of Cochin Port and Cochin Shipyard Ltd. The review of functioning of Cochin Port focussed on improving the financial health of Cochin Port by enhancing cargo and reducing costs.
نئی دہلی۔28؍ستمبر۔ سڑک، نقل وحمل ، شاہراہوں او رجہاز رانی کے وزیر جناب نتن گڈکری نے 26 ستمبر 2016 کو اپنے کیرالا کے دورے کے دوران کوچین پورٹ اور کوچین شپ یار ڈ لمیٹیڈ کی کارکردگی اور مستقبل کی توسیع سے متعلق منصوبوں کا جائزہ لیا۔ کوچین پورٹ کی کارکردگی کا جائزہ کوچین پورٹ کی مالی صحت کو بہتر بنانے پر مرکوز تھا۔ اس کے لئے کارگو کی مقدار بڑھانے اور لاگت کم کرنے کے پہلوؤں پر بھی توجہ مرکوز کی گئی۔ خام تیل اور ریفائنڈ پٹرولیم مصنوعات کی ہینڈلنگ کیلئے کوچین شپ یارڈ لمیٹیڈ کی توسیع کے منصوبوں کا جائزہ لیا گیا۔ یہ محسوس کیا گیا کہ ان پروجیکٹوں کی بروقت تکمیل سے پورٹ پر کارگو ہینڈلنگ کے کام میں خاطر خواہ اضافہ ہوگا ۔ وزیر موصوف نے کوچین پورٹ کو کارگو کے نئے شعبے شناخت کرنے کی تلقین کی۔ نئے شعبوں میں تملناڈو میں اندرون ملک سے کارگو راغب کرنا کیونکہ یہاں سے کوچین پورٹ کا فاصلہ کم ہے، دیگر ریاستوں سے کیرالا میں 35 ایم ٹی اناج کے نقل وحمل کو ممکن بنانا ، گودام بناکر ذخیرہ اندوزی کے جدید نظام پر عمل کرنا اور اناج کے نقل وحمل کی سہولتیں بڑھانا، آر او ۔ آر او پانی کے جہازوں کے توسط سے ساحلی نقل وحمل کو فروغ دینا ، سیمنٹ اور تعمیراتی سازو سامان کے نقل وحمل کو بڑھانا جیسے اُمور شامل ہیں۔ وزیر موصوف نے درج ذیل اقدامات کے ذریعے اضافی وسائل بہم پہنچانے اور مالیہ حاصل کرنے پر بھی زور دیا ۔ i) نکالی گئی گاد کا استعمال بالوکے طور پر اور تعمیراتی مقاصد کیلئے کرنا ۔ ii) بندرگاہ پر کرایوجینک گودام سہولتوں کی فراہمی ۔ iii) کروز سیاحت سہولت کو فروغ دینا اور اسے موجودہ 35 کروز سے بڑھا کر سالانہ 45 کروز تک لے جانا۔ iv) مسافر ٹرمنل اور متعلقہ اراضی کو کانفرنس اور دیگر تقریبات کے لئے استعمال کرنا۔ جب یہ مقامات مسافروں اور کروز کے لئے استعمال نہ ہوں اس وقت ان کی گنجائش اور سہولتوں سے فائدہ اٹھانا۔ بندرگاہ پر دستیاب 181 بندرگاہ کی اراضی کو اس انداز سے ترقی دینا کہ یہاں لاجسٹک پارک ، گودام کا زون، میزبانی کی صنعت وغیرہ کا قیام عمل میں آسکے۔ اس موضوع پر وزیر موصوف نے تبادلہ خیال کرتے ہوئے ہدایت دی کہ اراضی سے متعلق تفصیلی ماسٹر پلان تیار کیا جانا چاہئے اور پلان کے تحت یہاں عالمی سطح کی سہولتیں فراہم کی جانی چاہئیں۔ جناب گڈکری نے کوچین شپ یارڈ لمیٹیڈ کی کارکردگی اور توسیعی منصوبے کا بھی جائزہ لیا۔ 1800 کروڑ روپئے کے خشک گودی پروجیکٹ اور 950 کروڑ روپئے کے بین الاقوامی بحری جہاز مرمت کی سہولتیں ، وہ اہم بنیادی ڈھانچہ اصلاحات ہیں جو اس شپ یارڈ میں عمل میں لائی جانی ہیں اور ایک مرتبہ جب یہ سہولتیں یہاں دستیاب ہو جائیں گی تو ان کی مدد سے کوچین شپ یارڈ لمیٹیڈ کی آمدنی میں بھی اضافہ ہوگا اور اس خطے کے نوجوانوں کے لئے روزگار کے وسیع مواقع بھی فراہم ہوں گے۔ وزیر موصوف نے ہدایت دی کہ سی ایس ایل کے ذریعے چلائے جانے والے ہنرمندی ترقیاتی پروگرم کو وسعت دیکر بڑے پیمانے پر تربیتی کورسوں سے آراستہ کیا جانا چاہئے اور شپ بلڈنگ کے شعبے میں صنعت کے کارکنان کیلئے گنجائش نکالی جانی چاہئے اور اس میں شپ ڈیزائننگ کا پہلو بھی شامل کیاجانا چاہئے۔ وزیر موصوف نے آخر میں جدت طرازی پر زور دیتے ہوئے تمام تر پروجیکٹوں کی بروقت تکمیل پر زور دیا ۔ انہوں نے کہا کہ اس خطے کے عوام کے لئے روزگار کے زیادہ سے زیادہ مواقع فراہم کرائے جانے چاہئیں۔ م ن ۔ ۔ع ن۔ U-5020 (Release ID :151169)